:: บทที่ 1 :: 

คอมพิวเตอร์คืออะไร ?

           สวัสดีค่ะ นักศึกษารายวิชาคอมพิวเตอร์เบื้องต้นทุกคน  วันนี้เป็นสัปดาห์แรกของการเรียนผ่านทางอินเตอร์เน็ตของ
พวกเรานะคะ ในวันนี้ เราจะเริ่มต้นด้วยการ ให้นักเรียน ทำแบบทดสอบก่อนเรียนกันก่อนนะคะ เพื่อวัดความรู้ความเข้าใจใน
รายวิชานี้กันค่ะ หลังจากนั้น อาจารย์จะให้นักเรียนแบ่งกลุ่มออกเป็น 4 กลุ่ม โดยแบ่งให้แต่ละกลุ่มมีจำนวนนักเรียนเท่าๆกัน 

           ให้นักเรียนแต่ละกลุ่มอ่านเอกสารประกอบการเรียน เรื่อง คอมพิวเตอร์เบื้องต้น โดยในเอกสารนั้น จะแบ่งเป็นเรื่องย่อย ๆ
ออกเป็น 4 เรื่อง โดยกลุ่มที่ 1 2 3 4 ก็จะได้รับเรื่องย่อยนั้นตามลำดับค่ะ หลังจากที่นักเรียนแต่ละกลุ่มได้รับหัวข้อเรื่องแล้ว
ก็ให้ทำความเข้าใจเรื่องนั้นๆจากเอกสารประกอบการเรียนหัวข้อนั้น และเมื่อเข้าใจแล้ว ให้ไปอภิปรายความรู้ที่ได้ในกระดาน
แลกเปลี่ยนความเห็นกัน กับเพื่อนกลุ่มอื่น ๆ เพื่อให้เพื่อนกลุ่มอื่น มีความเข้าใจในเนื้อหาของกลุ่มเราด้วย โดยไม่ต้องเข้าไป
ศึกษาจากเอกสารประกอบการเรียนของทุกกลุ่ม
