:: บทที่ 4 ::

องค์ประกอบของคอมพิวเตอร์

           เป็นยังไงกันบ้างค่ะ ? ในสัปดาห์ที่แล้ว กิจกรรมที่อาจารย์มอบหมายให้ทำ สนุกและได้ความรู้ไปกับการเรียนแบบนี้กันมากขนาดไหนค่ะ มาในสัปดาห์นี้ อาจารย์มีอีก 1 กิจกรรม ที่หวังว่านักเรียนคงชอบ และจะทำให้นักเรียนได้รับความรู้เพิ่มเติมมากขึ้น อีกทั้งยังได้มีปฏิสัมพันธ์กับเพื่อนๆในชั้นเรียนอีกด้วย อยากเรียนกันแล้วใช่ไหมละคะ ?

           ค่ะ ในสัปดาห์ที่ 4 นี้ เราจะมีเรียนเรื่อง "องค์ประกอบของคอมพิวเตอร์" กันค่ะ โดยเริ่มต้นนั้น อาจารย์คาดว่านักเรียนของอาจารย์ทุกคน จะต้องมีความรู้พื้นฐานเกี่ยวกับคอมพิวเตอร์อยู่บ้าง ไม่มากก็น้อยนะคะ ดังนั้น อาจารย์จะมี กระดานแลกเปลี่ยนความคิดเห็น ไว้ให้ โดยนักเรียนจะต้องไปตั้งกระทู้ของตัวเอง แล้วพิมพ์เนื้อหาสาระความรู้ที่เรามีอยู่ โดยที่ยังไม่ต้องไปศึกษา ค้นคว้าจากแหล่งข้อมูล หลังจากนั้น ให้นักเรียนโหลดเอกสารประกอบการเรียน มาอ่านทำความเข้าใจ เมื่อเข้าใจโดยถี่ถ้วนดีแล้ว ก็ให้กลับไป อ่านในกระดานแลกเปลี่ยนความคิดเห็น โดยไปอ่านในกระทู้ของเพื่อน หากเพื่อนพิมพ์ข้อมูลผิดไป ก็แก้ไขเสริม เติมแต่งให้ถูกต้อง หรืออยากจะแสดงความเห็นอะไร ก็ให้ตอบกระทู้นั้นๆไป โดยต้องตอบกระทู้ของเพื่อนในชั้นเรียนอย่างน้อย 2 กระทู้นะคะ

